
CAMERA DEPUTAŢILOR


   SENAT

COMISIA PENTRU  ÎNVĂŢĂMÂNT,
            COMISIA PENTRU ÎNVĂŢĂMÂNT 

     ŞTIINŢĂ, TINERET ŞI SPORT                         ŞI CERCETARE ŞTIINŢIFICĂ

Bucureşti: 21 ianuarie 1999

 Nr.893/XVIII/9                                             Nr.XX/9/ 21 ianuarie 1999

       Către


      COMISIA PENTRU BUGET,FINANŢE ŞI BANCI



               CAMERA DEPUTAŢILOR




                   SENAT    





AVIZ        

          asupra proiectului Legii Bugetului de Stat pe anul 1999         

Prin adresele nr.447/30.XII1998 şi nr.412/30.XII.1998 Comisia pentru învăţământ, ştiinţă, tineret şi sport a Camerei Deputaţilor, respectiv Comisia pentru învăţământ şi cercetare ştiinţifică a Senatului, au fost sesizate de către cele două Birouri Permanente pentru a dezbate şi aviza proiectul Legii Bugetului de Stat pe anul 1999, în limita competenţei celor două Comisii.

La analiza proiectului de lege menţionat au participat şi reprezentanţii Ministerului Educaţiei Naţionale, Agenţiei Naţionale pentru Ştiinţe, Tehnologie şi Inovare, Academiei Române şi Ministerului Finanţelor.

Cele două Comisii reunite în şedinţe de lucru în zilele de 19 şi 20 ianuarie 1999 au hotărât să avizeze favorabil proiectul Legii Bugetului de Stat pe anul 1999 la capitolele învăţământ  şi cercetare ştiinţifică (inclusiv anexele privind Ministerul Educaţiei Naţionale, Agenţia Naţională pentru Ştiinţe, Tehnologie şi Inovare şi Academia Română), cu următoarele amendamente:

I.Ministerul Educaţiei Naţionale 

Art.9 va avea următorul cuprins:

(1) Ordonatorii principali sau, după caz, ordonatorii secundari de credite vor stabili numărul de posturi, salariile de bază, indemnizaţiile de conducere şi celelalte elemente ale sistemului de salarizare prevăzute de lege, cu încadrare în cheltuielile de personal aprobate pentru anul 1999.

(11) Text nou: Prin derogare de la art.26 din Legea nr.154/1998, Ministerul Finanţelor este autorizat să efectueze deschideri de credite lunare pentru cheltuielile de personal ale Ministerului Educaţiei Naţionale, corespunzător aplicării legislaţiei din învăţământ. 

Art.16 va avea următorul cuprins:

(1) Cheltuielile social-culturale, ce se finanţează de la Bugetul de Stat pe anul 1999, se stabilesc în sumă de 28524,4 miliarde lei, din care: 13203,9 miliarde lei reprezintă cheltuieli de personal; 1978,5 miliarde lei cheltuieli materiale şi servicii; 740,5 miliarde lei alocaţii de la buget pentru instituţii publice, 11292,0 miliarde lei transferuri; 656,9 miliarde lei pentru cheltuieli de capital; 652,6 miliarde lei pentru rambursări de credite şi plăţi de dobânzi şi comisioane aferente acestora.

(2) Cheltuielile social-culturale pe capitole de cheltuieli în sumă de 16227,3 miliarde lei pentru învăţământ, 3692,3 miliarde lei pentru sănătate, 1450,2 miliarde lei pentru cultură, religie şi acţiuni privind activitatea sportivă şi de tineret şi 7154,6 miliarde lei pentru asistenţă socială, alocaţii, pensii, ajutoare şi indemnizaţii.

Art.16 -  să se introducă un alineat nou (21) cu următorul cuprins:

“( ) Ministerul Educaţiei Naţionale este autorizat să efectueze plăţi în avans pentru realizarea manualelor şcolare de până la 70 % din valoarea contractelor.”

Art.34 (1) să aibă următorul cuprins:

“Cheltuielile aferente unităţilor de învăţământ preuniversitar, cu excepţia cheltuielilor de personal, manualelor, burselor pentru elevii din Republica Moldova, sumelor forfetare care se plătesc pentru transportul elevilor, cheltuielilor pentru realizarea proiectului de reabilitare a şcolilor cofinanţat de Guvernul României, Banca Mondială şi Fondul de Dezvoltare Socială al Consiliului Europei, cheltuielilor pentru realizarea unor obiective de investiţii cuprinse în lista de investiţii a Ministerul Educaţiei Naţionale, altor cheltuieli de investiţii şi cheltuielilor totale aferente învăţământului special, cheltuielilor materiale şi celor privind prestările de servicii, cu excepţia medicamentelor şi materialelor sanitare, aferente creşelor, drepturilor donatorilor onorifici de sânge ce se acordă potrivit Legii nr.4/1995 privind donarea de sânge, utilizarea terapeutică a sângelui uman şi organizarea transfuzională în România, precum şi alte cheltuieli care se suportă în conformitate cu prevederile Legii asigurărilor sociale de sănătate, nr.145/1997, se vor asigura din bugetul local al unităţii administrativ-teritoriale de care aparţin. Contribuţiile pentru întreţinerea copiilor în creşe şi grădiniţe, precum şi pentru întreţinerea persoanelor asistate în instituţiile de asistenţă socială suportate de către susţinătorii legali ai acestora sau beneficiari sunt cele stabilite în baza hotărârilor Guvernului.”

Art.34 (11) Text nou: Fondurile prevăzute la capitolul “Cheltuieli de capital” pentru învăţământ vor fi în mod obligatoriu evidenţiate, în mod distinct, în bugetele locale, orice modificare urmând să fie făcută numai cu avizul Ministerului Educaţiei Naţionale şi aprobarea Ministerului Finanţelor. Cheltuielile materiale – reparaţii curente şi reparaţii capitale – vor fi evidenţiate în bugetele locale, repartizarea lor fiind făcută cu acordul inspectoratului şcolar.

La Art.63 să se introducă un alineat nou cu următorul cuprins:

“( ) La rectificarea bugetului de stat pe anul 1999, din eventualele sume obţinute peste cele prevăzute în buget se vor majora cu prioritate alocaţiile bugetare prevăzute Ministerului Educaţiei Naţionale”. 

Punctul 2 de la Cap.II B din Anexa nr.7 la proiectul Legii bugetului de stat pe anul 1999 să aibă următorul cuprins:

“2. Învăţământ (cheltuieli materiale şi servicii, precum şi cheltuieli de capital pentru unităţile de învăţământ  preuniversitar aparţinând Ministerului Educaţiei Naţionale, cu excepţia manualelor, burselor pentru elevii din Republica Moldova, sumelor forfetare care se plătesc pentru transportul elevilor, cheltuielilor pentru realizarea proiectului de reabilitare a şcolilor cofinanţat de Guvernul României, Banca Mondială şi Fondul de Dezvoltare Socială a Consiliului Europei, cheltuielilor pentru realizarea unor obiective de investiţii cuprinse în lista de investiţii a Ministerului Educaţiei Naţionale, altor cheltuieli de investiţii şi cheltuielilor totale aferente învăţământului special), exclusiv unităţile de învăţământ din subordinea altor ministere decât Ministerul Educaţiei Naţionale).”

Anexa nr.8 pct.1 litera a) să se completeze şi să aibă următorul cuprins:

“a) cheltuieli materiale şi servicii, precum şi cheltuieli de capital pentru unităţile de învăţământ preuniversitar aparţinând Ministerului Educaţiei Naţionale, cu excepţia manualelor, burselor pentru elevii din Republica Moldova, sumelor forfetare care se plătesc pentru transportul elevilor, cheltuielilor pentru realizarea proiectului de reabilitare a şcolilor cofinanţat de Guvernul României, Banca Mondială şi Fondul de Dezvoltare Socială al Consiliului Europei, cheltuielilor pentru realizarea unor obiective de investiţii cuprinse în lista de investiţii a Ministerului Educaţiei Naţionale, altor cheltuieli de investiţii şi cheltuielilor totale aferente învăţământului special, la: învăţământ preşcolar; învăţământ primar şi gimnazial; învăţământ liceal; învăţământ profesional; învăţământ postliceal”.

Anexa 3/17 cap.5001 – cheltuieli totale – se modifică astfel:

II. Cheltuieli – Total: 18261,6 miliarde lei, din care:

Cap.57.01 – învăţământ :



15880,1 miliarde

Art.02 – cheltuieli personal



11737,4 miliarde

Art.20 – cheltuieli materiale



624,5     miliarde
Art.34 – subvenţii




143,7     miliarde

Art.38 – transferuri




2960,1  miliarde

Art.70 – cheltuieli de capital



359,8   miliarde
Art.84 – ramburări de credite, plăţi de



dobânzi şi comision la credite

54,6     miliarde

Cap.59.01 – cultură, religie, acţiuni



     privind activitatea sportivă



     şi de tineret



22,3    miliarde

Cap.60.01 – asistenţă socială, alocaţii,



     Pensii, ajutoare şi indemnizaţii
2327,4 miliarde

Cap.71.01 – cercetare ştiinţifică


31,8 miliarde

În concluzie, se solicită suplimentarea bugetului Ministerului Educaţiei Naţionale cu suma de 5573 miliarde lei. De asemenea, se solicită redistribuirea sumei de 107 miliarde lei de la cap.60.01 (asistenţă socială, alocaţii, pensii, ajutoare şi indemnizaţii) la cap.57.01 – învăţământ – art.38 – transferuri (burse studenţi).

Surse de acoperire
1. Ministerul Justiţiei




200 miliarde

Cap.51.01 art. 70





100 miliarde

Cap.55.01 art.3





100 miliarde

2. Ministerul Transporturilor



2000 miliarde

Cap.68.01 art.40-24


3. Ministerul de Interne




200 miliarde

    Cap.54.00 art.70




 50  miliarde


           55.01 art.20                             


150 miliarde


4. M.L.P.A.T.





350 miliarde


    Cap.63.00 art.40-80


5. Bugetele locale – anexa 5



604 miliarde


6. Ministerul Finanţelor




100 miliarde


    Acţiuni generale


    Cap.85.01 art.39.03


7. Fond la dispoziţia Guvernului

  
    din privatizare





2000 miliarde


8. Art.20 lit.d


    Recapitalizarea Băncii de Export-Import


    EXIMBANK-S.A. şi restructurarea BANCOREX  119 miliarde










------------------








TOTAL:       5573 miliarde

Motivare:
Alocarea pentru Învăţământ a sumei de 10200 miliarde lei, prin bugetul Ministerului Educaţiei Naţionale nu corespunde nici prevederilor Legii învăţământului, nici angajamentelor reeşite din protocolul încheiat la 27.X.1998 între membrii Guvernului şi Federaţiile sindicale reprezentative din învăţământ şi nici angajamentelor asumate prin protocolul încheiat la 12.XI.1998 de reprezentanţii Guvernului cu Alianţa Naţională a Organizaţiilor Studenţeşti din România, de a aloca învăţământului minim 4 % din PIB, de la bugetul de stat, adică 18993,2 miliarde lei.

Alocarea sumei de 7297,4 miliarde lei pentru cheltuieli de personal în învăţământul preuniversitar ar asigura salariile numai până în luna august 1999. Această sumă este mult sub necesar (11230 miliarde lei) în condiţiile aplicării prevederilor Legii nr.154/1998, Legii nr.128/1997 şi HG nr.769/1998. La acestea se adaugă influenţele aplicării Legii nr.154/1998 pentru anul 1998, care se vor achita în aprilie-mai 1999, conform protocolului încheiat în 27.X.1998. Nu s-au luat în considerare sumele aferente premiului annual pe 1998.

La Capitolul “transferuri”  s-au operat următoarele modificări:

· redistribuirea sumei de 107 miliarde la burse de la cap.60 – alocaţii pentru copii.

Fundamentarea bugetului pentru anul 1999 la articolul de burse s-a făcut la un cuantum de 95000 lei/student, faţă de
140.000 lei/student, acordat în sem.I al anului universitar 1998-1999. Suplimentarea reprezintă suma calculată la 140.000 lei/student pentru tot anul.

· suplimentarea sumei cu 1014 miliarde pentru finanţarea de bază a învăţământului superior. Suma cuprinde asigurarea salariilor cadrelor didactice până la sfârşitul anului 1999.

Pornind de la felul în care s-a rectificat Bugetul de stat pe 1998, situaţia financiară la 31.12.1998 privind “Cheltuielile de capital”, se prezintă cu o datorie pentru lucrări executate şi nedecontate la obiectivele din învăţământul preuniversitar de 119 miliarde. Datorită faptului că prin Bugetul pe anul 1999, cheltuielile de capital intră în sarcina consiliilor locale, aceste datorii nu ar mai putea fi suportate nici de Ministerul Educaţiei Naţionale, nici de consiliile locale, ca urmare a faptului că ele au fost contractate de unităţile Ministerului Educaţiei Naţionale.

II. Agenţia Naţională pentru Ştiinţe, Tehnologie şi Inovare 

La Anexa 3/57, capitol 7100 art.02 – cheltuieli de personal – propunem suplimentarea cu suma de 4 miliarde lei; art.20 – cheltuieli materiale şi servicii – propunem suplimentarea cu suma de 288,5 miliarde lei; art.38 – Transferuri – propunem suplimentarea cu suma de 855 miliarde lei; art.70 – cheltuieli de capital – propunem suplimentarea cu suma de 52,5 miliarde lei. Total = 1200 miliarde lei.

Surse de acoperire
1. S.R.I.





150 miliarde

Cap.5400,art.70



  75 miliarde


Cap.5501, art.20



  75 miliarde


2. Serviciul telecomunicaţii speciale

  50 miliarde


    Cap.5400, art.70

3. Ministerul Apelor,Pădurilor şi

200 miliarde
Protecţia Mediului

Cap.6300, art.70

4. Ministerul Muncii şi Protecţiei

200 miliarde
Sociale

     Cap.5700, art.38

5. Deficit





600 miliarde

    Cap.9901








-------------------






Total:           1200 miliarde

Motivare:

Cheltuieli personal:

· angajarea de personal pe durată limitată, în conformitate cu prevederile legale (Legea 95/1998 pentru activităţi de consultanţă, evaluare, expertiză

· plata Colegiului consultativ şi a Comisiilor de program (ca organe de lucru) în conformitate cu Legea 95/1998;

Cheltuieli materiale şi servicii:

- continuarea finanţării Programului Naţional de cercetare ştiinţifică şi dezvoltare tehnologică ORIZONT 2000 pentru anul 1999, în conformitate cu OG de urgenţă nr.42/1998.

Transferuri

Constituirea Fondului de Stimularea Inovării şi a Fondului de Cercetare-Dezvoltare  pentru finanţarea programelor cuprinse în Planul Naţional în conformitate cu prevederile Legii nr.95/1998 şi art.6 OG 59/1997.

Cheltuieli de capital 

· pentru finalizarea şi punerea în funcţiune în cursul anului 1999 a obiectivelor de investiţii în continuare şi a navei pentru cercetări marine complexe “Someş”

· pentru achiziţii de dotări independente ale Unităţilor de Cercetare-Dezvoltare din coordonarea şi din subordinea A.N.Ş.T.I.

· pentru realizarea studiilor de fezabilitate la obiectivele noi de investiţii: “Modernizare Depozit Naţional de Deşeuri Radioactive, Modernizare Staţie de Tratare Deşeuri Radioactive, Dezafectarea Reactorului Nuclear UUR-S-Măgurele.

· pentru consolidarea blocului “M” la INC-D Fizica Materialelor şi imobilul IN.C-D pentru Microtehnologie.

III. Academia Română


Să se suplimenteze bugetul Academiei Române cu suma de 15 miliarde lei, după cum urmează:


Surse de acoperire


Secretariatul General al Guvernului


15 miliarde



Cheltuieli materiale şi servicii


 
6 miliarde



Cheltuieli de capital




 7 miliarde



Cheltuieli materiale şi servicii (cultură…)

 2 miliarde










----------------








TOTAL       15 miliarde


Motivare:


Reducerea cheltuielilor materiale va afecta existenţa celor 66 de institute ale Academiei Române dacă ţinem cont că în anul 1998, cheltuielile de funcţionare şi reparaţii la aceste institute au însumat aproximativ 10,3 miliarde lei (deci cât prevederile bugetului pe 1999), acesta însemnând numai cheltuieli cu încălzitul (cca.2,9 miliarde lei), iluminat )cca. 1,2 mil.lei), apă, canal (cca. 602 mil.lei), reparaţii (cca.3,2 mld.lei) etc.

În acest calcul nu au intrat cheltuielile cu materiale funcţionale, specifice procesului de cercetare, furnituri de birou, contracte de service, echipamente etc. În concluzie dacă şi în anul 1999 majoritatea cheltuielilor vor merge pentru acoperirea cheltuielilor de întreţinere şi nu pentru activităţi de cercetare, activitatea ştiinţifică în institutele Academiei Române va fi compromisă definitiv.

La titlul cheltuieli de capital reducerea prevederilor bugetului pentru  anul 1999 va afecta cele două mari investiţii ale Academiei române, Casa Academiei şi Extinderea şi Modernizarea Bibliotecii Academiei române cu consecinţele fireşti asupra costurilor finale ale acestor investiţii cât şi a termenelor de finalizare a lucrărilor.

      PREŞEDINTE




PREŞEDINTE

Prof.univ.dr.ing.anghel Stanciu                Prof.univ.dr.Florin Bogdan












ANEXA

CAMERA DEPUTAŢILOR

COMISIA PENTRU ÎNVĂŢĂMÂNT, 

ŞTIINŢĂ, TINERET ŞI SPORT




       II. AMENDAMENTE RESPINSE DE COMISIE

	Articol
	Amendamentul propus
	Autorul
	Motivare

	Art.14,

alin.12
	Eliminare
	Grupul parlamentar PDSR
	1. Asociaţia de Standardizare din România este o societate particulară.

2. Statul nu poate să cumpere şi să amenajeze un imobil utilizat de o firmă particulară.

3. Considerăm că imobilul trebuie să rămână proprietatea statului român, iar Asociaţia să plătească la stat o chirie prin care să se recupereze efortul bugetar.



	Art.16, alin.2
	Prevederea ca alocaţie pentru învăţământ a sumei de 19760 mld.lei.
	Grupul parlamentar PDSR
	Pentru respectarea prevederilor Legii învăţământului privind alocarea pentru educaţie a 4 % din PIB.

	Art.16, alin.3
	Să se formuleze astfel:

“Bursele tinerilor din Republica Moldova, acordate potrivit dispoziţiilor legale, se suportă din fondul aflat la dispoziţia Guvernului pentru relaţiile cu Republica Moldova.
	Grupul parlamentar PDSR
	Pentru respectarea prevederilor Legii învăţământului.

	Art.16, alin.2
	…în sumă de 18.990 miliarde lei pentru învăţământ (reprezentând 4 % din PIB)

Surse:

· 15 mld.de la Anexa 3/01 Preşedinţie – Alte Cheltuieli;

· 45 % din sumele defalcate din impozitul pe salarii alocate bugetelor locale, adică 4036,1 mld.lei;

· 50 mld. lei de la Anexa 3/15 Cheltuieli de capital – Ministerul Justiţiei;

· 1000 mld.lei prin diminuarea fondului la dispoziţia Guvernului constituit din vărsăminte din privatizare cu destinaţia restructurarea BANCOREX.
	Grupul parlamentar PDSR din Comisia pentru învăţământ, ştiinţă, tineret şi sport 
	

	Art.16, alin.3
	“Bursele tinerilor din Republica Moldova acordate potrivit dispoziţiilor legale se suportă din fondul aflat la dispoziţia Guvernului pentru relaţiile cu Republica Moldova.”
	Grupul parlamentar PDSR din Comisia pentru învăţământ, ştiinţă, tineret şi sport
	

	Anexa nr.7, pct.2, cap.II B
	“cheltuielile pentru realizarea obiectivelor de investiţii pentru învăţământul preuniversitar să fie cuprinse în lista de investiţii a Ministerului Educaţiei Naţionale”. 
	Grupul parlamentar PDSR din Comisia pentru învăţământ, ştiinţă, tineret şi sport
	

	Art.16, alin.2.
	Se suplimentează suma de 10.547,3 miliarde lei pentru învăţământ cu suma de 65,6 miliarde.

Sursă: Diminuarea cu 65,6 miliarde lei cheltuieli de personal de la Secretariatul General al Guvernului.
	Deputat Viorica Afrăsinei – PDSR
	Suplimentarea excesivă a cheltuielilor de personal la cap.3/11 – Secretariatul General al Guvernului.

	Anexa 3/17
	Suplimentarea sumei prevăzute la poziţia  “cheltuieli de capital” – capitolul A “Lucrări în continuare”, reprezentând nominalizarea unor obiective de investiţii propuse pe judeţe din care nominalizare:

· Liceul sportiv Botoşani cu suma de 4 miliarde lei, obiectiv început în tr.IV.1991 cu termen PIF sept.1999, rest de executat 8,6 miliarde lei;

· Extindere Liceul A.T.Laurian Botoşani, cu suma de 5 miliarde lei, obiectiv început în tr.I.1991, cu termen PIF 2000 şi rest de executat 26,3 miliarde lei;

· Extindere Grup Şcolar Agricol Şendriceni cu suma de 3,5 miliarde lei, obiectiv început în tr.III.1996, termen PIF 1999, rest de executat 7,2 miliarde lei.
	Deputat Viorica Afrăsinei – PDSR
	Sursele de venit ale judeţului Botoşani alocate şi estimate a se realiza la nivelul anului 1999, nu asigură finanţarea cheltuielilor minime necesare desfăşurării activităţii instituţiilor, fapt care totodată va conduce la sistarea investiţiilor începute cu consecinţe negative (deteriorarea lucrărilor începute este în stadiu avansat).

	Art.16,

 alin. (3)
	Se propune următoarea formulare:

“Bursele tinerilor din Republica Moldova, acordate potrivit dispoziţiilor legale, se suportă din fondul aflat la dispoziţia Guvernului pentru relaţiile cu Republica Moldova.”.

Sursa: este prevăzută la art.20 (c).
	Grupul PDSR
	

	Anexa 3/17
	Să cuprindă obiectivele de investiţii începute pentru învăţământul preuniversitar.
	Grupul PDSR
	Includerea lor, fără nominalizare, în bugetele locale este echivalentă cu “înmormântarea” lor cu costurile aferente.

	Art.16, alin.1
	Cheltuielile social-culturale ce se finanţează de la bugetul de stat pe anul 1999, se stabilesc în sumă de 24.050,4 miliarde lei (în loc de 22.951,4) din care: 9.862,9 miliarde lei (în loc de 8.763,9 reprezintă cheltuieli de personal…)
	Grupul PUNR

Secară Gheorghe

Raicu Romulus
	Suma de 1099 miliarde lei, propusă a fi atribuită M.E.N., provine  de la Ministerul Finanţelor – Acţiuni generale, Anexa 3/65, capitol 9501 – Fonduri de rezervă, subcapitol 04 – fond la dispoziţia Guvernului, constituind din vărsămintele din privatizare (3.560 miliarde), propusă a fi alocată, conform art.20, litera d,  pentru recapitalizarea Băncii de Export-Import – EXIMBANC – S.A. (200 miliarde lei) şi pentru restructurarea BANCOREX – S.A. (899 miliarde lei).

	Art.16,

Alin.2
	Cheltuielile social-culturale pe capitole de cheltuieli sunt în sumă de 11.646 miliarde lei (în loc de 10.547,3) pentru învăţământ.
	Grupul PUNR

Secară Gheorghe

Raicu Romulus
	

	Art.16
	Impozitele pe salariu a personalului din sistemul naţional de învăţământ să se facă venituri la bugetul Ministerului Educaţiei Naţionale. Cu o cotă de impozitare de 20 %, rezultă aproximativ 1450 miliarde. În consecinţă propunem la art.16, un alineat nou, cu următorul cuprins:

“În bugetul Ministerului Educaţiei Naţionale se cuprind şi veniturile din impozitul pe salariile personalului din sistemul naţional de învăţământ, în sumă de 1450 miliarde lei”.


	Deputat Anghel Stanciu – PRM
	Se procedează în mod similar ca la bugetul Ministerului Justiţiei, unde impozitele pe veniturile avocaţilor şi notarilor publici se constituie ca venituri în bugetul acestuia.



	Anexa 3/24
	De la 68/01/ Cheltuieli pentru susţinerea transportului public feroviar de călători: 1.000.000.000 mii lei.


	Deputat Anghel Stanciu – PRM
	Subvenţionarea  transportului public pe calea ferată este necesară. Nivelul subvenţionării trebuie stabilit în funcţie de posibilităţile cetăţeanului, de posibilităţile societăţii, dar şi de priorităţile acesteia. Prioritatea naţională declarată este învăţământul. În consecinţă, se propune reducerea cu un miliard susţinerea transportului feroviar de călători, reducere ce va fi acceptată de părinţi pentru  subvenţionarea activităţilor de învăţământ.



	Anexa nr.12
	De la Ministerul Finanţelor – Anexa nr.12 (Fondul special pentru dezvoltarea şi modernizarea punctelor de control pentru trecerea frontierei, precum şi a celorlalte unităţi vamale) – se va trece suma de 137.499.763 mii lei, care reprezintă excedent, la bugetul Ministerul Educaţiei Naţionale.


	Deputat Anghel Stanciu – PRM
	


PAGE  
13

_954834175.unknown

